Pretoria-buurte sonder waterArgieffoto Meeste voorstede in Pretoria was Dinsdag sonder water ná probleme by die Palmiet-pompstasie. “Die situasie behoort Dinsdagaand te herstel,” het die stad Tshwane gesê. “Dit duur ŉ geruime tyd om die hele Gauteng-stelsel te voer wat water verskaf aan die munisipaliteite van Johannesburg, Ekurhuleni en Tshwane. Gauteng ondervind al sedert verlede Maandag waterprobleme. Vier pompstasies is op verskillende tye hierdeur geraak. Die Palmiet-stasie kon nie water pomp nie, aangesien ŉ kragkabel gesteel is. Elektrisiteit na die stasie is later dieselfde dag herstel. Die opgaartenks wat hierdeur geraak is, sluit Pretoria Een, Twee en Drie, Rooihuiskraal, Brakfontein, Loulardia, Erasmia, The Reeds, Laudium, Akasia, Magalies, Constantiapark, Pretoria, Waterkloof, Lotus Gardens, Soshanguve en Mabopane. Ga-Rankuwa, Atteridgeville, Pierre van Ryneveld, Monumentpark, Klapperkop, Clifton, en Hartbeeshoek word ook hierdeur geraak. Die opgaartenks wat nie hierdeur geraak word nie, sluit Grootfontein, Elarduspark, Garsfontein, Parkmore, en Koedoesnek in. “Die stad vra om verskoning vir die ongerief wat veroorsaak word.”